
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 126 

24 Μαρτίου 2009 


ΑΠΟΦΑΣΕΙ Σ 

Αριθμ. 625 

Χαρακτηρισμός ως διατηρητέων κτιρίων πέντε κατοικι¬ 
ών στη «Χώρα» Σαμοθράκης στα ΟΤ: Γ25 (φερομένου 
ως ιδιοκτησίας Ανδρέα Καβατζικλή), Γ236 (φερομένου 
ως ιδιοκτησίας Πασχάλη Ψύλλα), Γ67 (δύο κτίρια φε- 
ρομένων ιδιοκτησιών Π. Ψύλλα) και Γ30 (φερομένου 
ως ιδιοκτησίας Γεωργίας Κοσμίδου) και καθορισμός 
ειδικών όρων και περιορισμών δόμησης αυτών. 

Ο ΥΠΟΥΡΓΟΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 (ΦΕΚ 
69Α') και αντικαταστάθηκε με το άρθρο 3 του ν. 2831/ 
2000 (ΦΕΚ 140Α') «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» και ειδικότερα της παρ. 
5 αυτού. 

• Του π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

• Του π.δ. 63/21.4.2005 «Κωδικοποίηση της νομοθεσία 
για την Κυβέρνηση και τα Κυβερνητικά όργανα» (ΦΕΚ 
Α' 98/22.4.2005). 

2. Την υπ’ αριθμ. Υ.704/19.8.1988 (ΦΕΚ 575Β') απόφαση 
του Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας-Θράκης. 

3. Την υπ’ αριθμ. 301/15.1.2007 (ΦΕΚ 80Β') κοινή υπουρ¬ 
γική απόφαση «Συγκρότηση ενιαίου διοικητικού τομέα 
και σύσταση θέσης ειδικού γραμματέα στο Υπουργείο 
Μακεδονίας - Θράκης». 

4. Την από 1.9.2008 αιτιολογική έκθεση της Υπηρεσίας 
μας για τον χαρακτηρισμό ως διατηρητέων των κτιρίων 
του θέματος. 


5. Το υπ’ αριθμ. (ΥΜΑΘ 625/26.1.2009) 5469/20.1.2009 
έγγραφο του Δήμου Σαμοθράκης με αποστολή πρω¬ 
τοκόλλων ανάρτησης και καθαίρεσης. 

6. Το υπ’ αριθμ. ΥΜΑΘ 945/3.2.08 έγγραφο του Α. Κα- 
βατζικλή που συμφωνεί με την παραπάνω αιτιολογική 
έκθεση. 

7. Το γεγονός ότι η από 1.9.2008 αιτιολογική έκθεση 
αναρτήθηκε στο Δημοτικό κατάστημα, σύμφωνα με όσα 
αναφέρονται στο άρθρο 3, παρ. 2 του ν. 2831/2000 (ΦΕΚ 
140Α) και σ’ αυτό το διάστημα δεν υποβλήθηκε ένστα¬ 
ση εκ μέρους των υπολοίπων φερόμενων ιδιοκτητών, 
αποφασίζουμε: 

1. Χαρακτηρίζουμε ως διατηρητέα κτίρια πέντε κατοι¬ 
κίες στη «Χώρα» Σαμοθράκης στα ΟΤ: Γ25 (φερομένου 
ως ιδιοκτησίας Ανδρέα Καβατζικλή), Γ236 (φερομένου 
ως ιδιοκτησίας Πασχάλη Ψύλλα), Γ67 (δύο κτίρια φερό- 
μενα ως ιδιοκτησίας Π. Ψύλλα) και Γ30 (φερόμενο ως 
ιδιοκτησίας Γεωργία Κοσμίδου), για τους παρακάτω 
λόγους: 

α) Διαθέτουν τα λιτά μορφολογικά στοιχεία της τοπι¬ 
κής αρχιτεκτονικής της «Χώρας», τόσο εξωτερικά, όσο 
και εσωτερικά. Στην κατασκευή τους χρησιμοποιήθηκαν 
με παραδοσιακό τρόπο, κυρίως η πέτρα και το ξύλο. 

β) Αποτελούν παραδείγματα των συνθηκών και των 
αναγκών διαβίωσης των κατοίκων στην περιοχή αυτή, οι 
οποίες εκφράζονται μέσα από τη λειτουργική καθαρό¬ 
τητα των χώρων, τον παραδοσιακό τρόπο κατασκευής 
τους και την λιτότητα των υλικών και των επίπλων, 
στοιχεία που ανταποκρίνονται γενικότερα στην αρχι¬ 
τεκτονική των σπιτιών της Σαμοθράκης. 

γ) Με τη διατήρηση και την αποκατάστασή τους θα 
αναδειχθούν και θα ενταχθούν αρμονικά στο παραδο¬ 
σιακά δομημένο περιβάλλον της «Χώρας». 

δ) Αποτελούν χαρακτηριστικά παραδείγματα της 
επιχώριας αρχιτεκτονικής, η διατήρηση των οποίων 
θα ενισχύσει το κτιριακό παραδοσιακό απόθεμα στην 
παραδοσιακή χώρα. 

Ειδικότερα, 

2. Χαρακτηρίζεται ως διατηρητέο κτίριο η κατοικία, 
ΟΤ: Γ25, φερόμενη ως ιδιοκτησίας Ανδρέα Καβατζικλή 
(κτίριο Α), όπως φαίνεται στο τοπογραφικό διάγραμμα 
σε κλ. 1:100, για τους παρακάτω λόγους: 

α) Αποτελεί, παράδειγμα λιτής κατασκευής, όπως και 
τα περισσότερα κτίρια της «Χώρας» Σαμοθράκης, με 
λειτουργικά, μορφολογικά και δομικά χαρακτηριστικό 
της τοπικής αρχιτεκτονικής. 

β) Χρησιμοποιούνται παραδοσιακά υλικά, όπως η πέ¬ 
τρα για τους εξωτερικούς τοίχους και το ξύλο για τα 
πατώματα, την σκάλα και την στέγη. 

γ) Η οργάνωση των χώρων εξυπηρετεί τις βασικές 
ανάγκες διαβίωσης των κατοίκων (χώροι διαμονής, ορ¬ 
γάνωσης φαγητού και αποθήκευσης τροφίμων), σύμ¬ 
φωνα με τα παραδοσιακά πρότυπα της λαϊκής αρχι¬ 
τεκτονικής. 

δ) Διαθέτει αξιοσημείωτα κατασκευαστικά και δομικά 
στοιχεία και στοιχεία επίπλωσης και εξοπλισμού (τζάκια, 
νεροχύτες σε εσοχές, μουσάντρες, ξύλινα πατώματα) 
της παραδοσιακής αρχιτεκτονικής. Η κατασκευή των 
πατωμάτων είναι ιδιαίτερα ενδιαφέρουσα είτε όταν εί¬ 
ναι εμφανής (νότιο δωμάτιο ισογείου), όπου είναι ορα¬ 
τά τα μεγάλα σε διατομή ξύλινα δοκάρια της οροφής 
είτε όταν αυτά καλύπτονται από ξύλινη ταμπλαδωτή 
κατασκευή στην οροφή. Τα πατώματα γίνονται με το 
παραδοσιακό σανίδωμα. 

ε) Διατηρούνται τα ξύλινα πρέκια των παραθύρων, τα 
μικρά ανοίγματα και η παραδοσιακή μορφή της στέγης 
με τα παλιά βυζαντινά κεραμίδια και την μικρή προε¬ 
ξοχή της από τους εξωτερικούς τοίχους από πέτρινες 
πλάκες. 

3. Χαρακτηρίζεται ως διατηρητέο κτίριο η κατοικία, 
Ο.Τ.: Γ236, φερόμενη ως ιδιοκτησία Πασχάλη Ψύλλα 
(κτίριο Β), όπως φαίνεται στο τοπογραφικό διάγραμμα 
σε κλ. 1:250, για τους παρακάτω λόγους: 

α) Διαθέτει λειτουργικά, μορφολογικά και δομικά χα¬ 
ρακτηριστικά της τοπικής αρχιτεκτονικής, 
β) Αξιοπρόσεκτα είναι τα παραδοσιακά στοιχεία της 
όψης που τονίζουν τη σημασία του κτιρίου, όπως η εμ¬ 
φανής φέρουσα λιθοδομή στους εξωτερικούς τοίχους 
και τα θολωτά υπέρθυρα στο ισόγειο. 

γ) Διαθέτει εσοχές παραδοσιακής αρχιτεκτονικής 
στους τοίχους για λειτουργικούς σκοπούς (όπως τζάκι, 
νεροχύτη και χώροι αποθήκευσης). 

δ) Το κτίριο έχει δεχθεί σύγχρονες επεμβάσεις, όμως 
η διατήρηση της μορφής και του όγκου του είναι στοι¬ 
χεία που συντελούν γενικά στην διατήρηση της συνέ¬ 
χειας της παραδοσιακής εικόνας του οικισμού. 

4. Χαρακτηρίζονται ως διατηρητέα κτίρια οι δύο κα¬ 
τοικίες, Ο.Τ.: Γ67, φερόμενες ως ιδιοκτησίες Π. Ψύλλα 
(κτίρια Γ και Δ), όπως φαίνεται στο τοπογραφικό διά¬ 
γραμμα σε κλ. 1:250, για τους παρακάτω λόγους: 

α) Αποτελούν παράδειγμα λιτής κατασκευής, όπως 
και τα περισσότερα κτίρια της «Χώρας» Σαμοθράκης, με 
λειτουργικά, μορφολογικά και δομικά χαρακτηριστικά 
της τοπικής αρχιτεκτονικής. 

β) Χρησιμοποιούνται παραδοσιακά υλικά, όπως η πέ¬ 
τρα για τους εξωτερικούς τοίχους και το ξύλο για τα 
πατώματα, την σκάλα και την στέγη. 

γ) Διαθέτουν αξιοπρόσεκτα στοιχεία, όπως οι καλά 
λαξευμένοι γωνιόλιθοι από πωρόλιθο που δημιουργούν 
ψευδοπαραστάδες στις γωνίες της πρόσοψης και τα 
διακοσμητικά οριζόντια κυμάτια. Διακρίνονται στην τοι¬ 
χοποιία ένθετα κεραμικά διακοσμητικά λαϊκής αρχιτε¬ 
κτονικής και οριζόντιοι ξυλόδεσμοι. 


δ) Η κατασκευή των πατωμάτων είναι ιδιαίτερα ενδι¬ 
αφέρουσα, ως στοιχείο της λαϊκής αρχιτεκτονικής, είτε 
όταν είναι εμφανής (ισόγειο), όπου είναι ορατά τα με¬ 
γάλα σε διατομή ξύλινα δοκάρια της οροφής είτε όταν 
αυτά καλύπτονται από ξύλινη ταμπλαδωτή κατασκευή 
στην οροφή. Τα πατώματα γίνονται με το παραδοσιακό 
σανίδωμα. 

ε) Η οργάνωση των χώρων ακολουθεί τον παραδοσια¬ 
κό τρόπο διαβίωσης των κατοίκων (χώροι διαμονής στον 
όροφο και χώροι παρασκευής φαγητού και αποθήκευ¬ 
σης τροφίμων στο ισόγειο) και εσοχές στους τοίχους 
(τζάκι, νεροχύτη). 

στ) Τα εξωτερικά κουφώματα είναι ξύλινα και διατη¬ 
ρούνται τα μικρά ανοίγματα και η παραδοσιακή μορφή 
της στέγης με τα παλιά βυζαντινά κεραμίδια και την 
μικρή προεξοχή της από τους εξωτερικούς τοίχους από 
πέτρινες πλάκες. 

5. Χαρακτηρίζεται ως διατηρητέο κτίριο η κατοικία, 
Ο.Τ.: Γ30, φερόμενη ως ιδιοκτησίας Γεωργίας Κοσμίδου 
(κτίριο Ε), όπως φαίνεται στο τοπογραφικό διάγραμμα 
σε κλ. 1:250, για τους παρακάτω λόγους: 

α) Αποτελεί, παράδειγμα λιτής κατασκευής, όπως και 
τα περισσότερα κτίρια της «Χώρας» Σαμοθράκης, με 
λειτουργικά, μορφολογικά και δομικά χαρακτηριστικά 
της τοπικής αρχιτεκτονικής. 

β) Χρησιμοποιούνται παραδοσιακά υλικά, όπως η πέ¬ 
τρα για τους εξωτερικούς τοίχους και το ξύλο για τα 
πατώματα, την σκάλα και την στέγη. 

γ) Η κατασκευή των πατωμάτων είναι ιδιαίτερα ενδι¬ 
αφέρουσα είτε όταν είναι εμφανής (κύριος χώρος ισο¬ 
γείου), όπου είναι ορατά τα μεγάλα σε διατομή ξύλινα 
δοκάρια της οροφής είτε όταν αυτά καλύπτονται από 
ξύλινη ταμπλαδωτή κατασκευή στην οροφή. Τα πατώ¬ 
ματα γίνονται με το παραδοσιακό σανίδωμα. 

δ) Διατηρούνται τα ξύλινα μικρά ανοίγματα και η πα¬ 
ραδοσιακή μορφή της στέγης με τα παλιά βυζαντινά 
κεραμίδια και την μικρή προεξοχή της από τους εξω¬ 
τερικούς τοίχους από πέτρινες πλάκες. 

ε) Η οργάνωση των χώρων ακολουθεί τον παραδο¬ 
σιακό τρόπο διαβίωσης (χώροι διαμονής, παρασκευής 
φαγητού και αποθήκευσης τροφίμων) και εσοχές στους 
τοίχους (τζάκι, νεροχύτη). 

6. Δεν χαρακτηρίζεται ως διατηρητέα η μεταγενέ¬ 
στερη ισόγεια προσθήκη στα δύο κτίρια στο ΟΤ: Γ67, 
φερόμενα ως ιδιοκτησία Πασχάλη Ψύλλα. 

7. Στα χαρακτηριζόμενα διατηρητέα κτίρια απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων τους 
και γενικά κάθε επέμβαση, που θίγει τον αρχιτεκτονικό 
χαρακτήρα και αλλοιώνει τη μορφή τους. 

8. Επιβάλλεται η προστασία και διατήρηση όλων των 
αυθεντικών εξωτερικών και εσωτερικών στοιχείων (αρ¬ 
χιτεκτονικά, διακοσμητικά, τζάκια, νεροχύτες (εσοχές), 
μουσάντρες, ξύλινα πατώματα κλπ.). 

9. Επιβάλλεται η επανατοποθέτηση παλαιών αξιό¬ 
λογων σιδεριών και εξωτερικών ξυλόγλυπτων θυρών, 
εφόσον διασώζονται. 

10. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση των κτιρίων για λόγους στατι- 

κούς και λειτουργικούς, χωρίς αλλοίωση του αρχιτε¬ 
κτονικού και μορφολογικού τους χαρακτήρα και των 
βασικών αρχών της σύνθεσής τους. 

11. Απαγορεύεται η τοποθέτηση φωτεινών ή μη επι¬ 
γραφών και διαφημίσεων σε οποιαδήποτε θέση των 
διατηρητέων κτιρίων, πλην των αναγκών, περιορισμένων 
διαστάσεων επιγραφών, στην ελληνική γλώσσα, που 
υποδηλώνουν τη χρήση τους. 

12. Για κάθε επέμβαση στο εσωτερικό ή στο εξωτε¬ 
ρικό των διατηρητέων κτιρίων, για κάθε τοποθέτηση 
μικροεπιγραφών, απαιτείται ο έλεγχος της μελέτης 
από την Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτής από την αρμόδια 
Δ/νση Περιβάλλοντος και Υποδομών του Υπουργείου 
Μακεδονίας - Θράκης. 


13. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

14. Κατά της αποφάσεως αυτής μπορεί να ασκηθεί 
το ένδικο μέσο της αιτήσεως ακυρώσεως ενώπιον του 
Συμβουλίου της Επικράτειας, σύμφωνα με τις διατάξεις 
του άρθρου 46 του π.δ. 18/1989 «Κωδικοποίηση Διατάξε¬ 
ων Νόμων για το Συμβούλιο της Επικράτειας». 

15. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Μαρτίου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΌΡ 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (αχ; 210 4071010 · ϊπίθΓΠΒΐ: Η»ρ://νννννν. 6 ΐ. 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.ΕΑ, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β1.9τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν·6ΐ.(]ΐ' - ί-ίτΐίϋ: ννοί)ηπ35ΐ£Γ.£ΐ(5)£ΐ·αΓ 









































































